CELEX: 62018CA0396
Language: sl
Date: 2019-11-07 00:00:00
Title: Zadeva C-396/18: Sodba Sodišča (prvi senat) z dne 7. novembra 2019 (predlog za sprejetje predhodne odločbe Corte suprema di cassazione – Italija) – Gennaro Cafaro/DQ (Predhodno odločanje – Zračni prevozi – Uredba (EU) št. 1178/2011 – Priloga I, točka FCL.065 – Področje uporabe ratione temporis – Direktiva 2000/78/ES – Enako obravnavanje pri zaposlovanju in delu – Diskriminacija na podlagi starosti – Člen 2(5) – Člen 4(1) – Nacionalna ureditev, ki določa samodejno prenehanje delovnega razmerja ob dopolnitvi 60. leta starosti – Piloti zrakoplovov – Zaščita nacionalne varnosti)

23.12.2019   
            
            
               SL
            
            
               Uradni list Evropske unije
            
            
               C 432/11
            
         
      Sodba Sodišča (prvi senat) z dne 7. novembra 2019 (predlog za sprejetje predhodne odločbe Corte suprema di cassazione – Italija) – Gennaro Cafaro/DQ
      (Zadeva C-396/18) (1)
      
      (Predhodno odločanje - Zračni prevozi - Uredba (EU) št. 1178/2011 - Priloga I, točka FCL.065 - Področje uporabe ratione temporis - Direktiva 2000/78/ES - Enako obravnavanje pri zaposlovanju in delu - Diskriminacija na podlagi starosti - Člen 2(5) - Člen 4(1) - Nacionalna ureditev, ki določa samodejno prenehanje delovnega razmerja ob dopolnitvi 60. leta starosti - Piloti zrakoplovov - Zaščita nacionalne varnosti)
      (2019/C 432/11)
      Jezik postopka: italijanščina
      
         Predložitveno sodišče
      
      Corte suprema di cassazione
      
         Stranki v postopku v glavni stvari
      
      
         Tožeča stranka: Gennaro Cafaro
      
         Tožena stranka: DQ
      
         Izrek
      
      Člen 2(5) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu je treba razlagati tako, da ne nasprotuje nacionalni ureditvi, kakršna je ta v postopku v glavni stvari, ki določa, da pilotom, zaposlenim v družbi, ki v okviru dejavnosti, povezanih z zaščito nacionalne varnosti države članice, upravlja zrakoplove, delovno razmerje samodejno preneha, ko dopolnijo 60 let starosti, pod pogojem, da je takšna ureditev nujna za javno varnost v smislu te določbe, kar mora preveriti predložitveno sodišče.
      Člen 4(1) Direktive 2000/78 je treba razlagati tako, da ne nasprotuje nacionalni ureditvi, kakršna je ta v postopku v glavni stvari, ki določa, da pilotom, zaposlenim v družbi, ki v okviru dejavnosti, povezanih z zaščito nacionalne varnosti države članice, upravlja zrakoplove, delovno razmerje samodejno preneha, ko dopolnijo 60 let starosti, pod pogojem, da je takšna ureditev sorazmerna v smislu te določbe, kar mora preveriti predložitveno sodišče.
      
         (1)  UL C 352, 1.10.2018.